ধুন্ধুমার মহারণের জন্য প্রস্তুত ইডেন গার্ডেন্স। একদিকে কেকেআর। অন্যদিকে সানরাইজার্স হায়দরাবাদ। দীনেশ কার্তিক বনাম কেন উইলিয়ামসনের দ্বৈরথের অপেক্ষায় শহর কলকাতা। যে দল জিতবে তারাই ফাইনালে সিএসকে-র মুখোমুখি হবে।
এমন মারকাটারি ম্যাচের আগেই আশঙ্কার চোরাস্রোত সর্বত্র। সকাল থেকেই শহর কলকাতার আকাশে মেঘ-রোদের খেলা। মেঘে ঢাকা আকাশ দেখে ক্রিকেটপ্রেমীদেরও হৃদয়ে আশঙ্কার ঢেউ। খেলা হবে তো?

এই বিষয়ে অন্যান্য খবর

ইডেনের কেকেআর ম্যাচ কি ফিক্সড! সম্ভাব্য সত্যি ঘটনা এবার প্রকাশ্যে


তবে আবহাওয়া দফতর সূত্রে জানানো হয়েছে, ৪০ থেকে ৫০ কিমি গতিবেগ সম্পন্ন ঝোড়ো হাওয়া বইবে। বজ্রপাত-সহ বৃষ্টিরও সম্ভাবনা রয়েছে। দুই বর্ধমান, বীরভূম এবং মুর্শিদাবাদ— দক্ষিণ বঙ্গের এই চার জেলায় ঝড়-বৃষ্টির পূর্বাভাস রয়েছে সন্ধের সময়ে।
তবে কলকাতা আপাতত বৃষ্টির সম্ভাবনা নেই। তবে বিক্ষিপ্ত ভাবে কলকাতা-সহ গোটা দক্ষিণবঙ্গেই বৃষ্টি হতে পারে সন্ধে ও রাতে।
আবহাওয়া দফতরের পক্ষ থেকে আরও জানানো হয়েছে, উত্তরবঙ্গে দার্জিলিং, জলপাইগুড়ি, কোচবিহার, কার্শিয়াং এলাকায় ভারী বর্ষার সম্ভাবনা রয়েছে। নিকোবরে শুক্রবার থেকেই বর্ষা প্রবেশ করল।